মুদাফফর মসজিদ
মুদাফফর মসজিদ (আরবি: جامع ومدرسة المظفر) হচ্ছে ইয়েমেনের তাইজ শহরের পুরনো অংশের মাঝখানে অবস্থিত একটি মসজিদ। এটি ত্রয়োদশ শতাব্দীতে নির্মিত হয়। এটি ইয়েমেনের দুটি সুন্দর মসজিদের একটি। এটি পুরনো শহরের বৃহত্তম মসজিদগুলোর মধ্যে অন্যতম এবং সেখানকার অনেক বাসিন্দা মসজিদটিতে জুমার নামাজে উপস্থিত হন। মসজিদটি মাদ্রাসা হিসেবেও পরিচিত ছিল যা বহু ইসলামী পণ্ডিতকে শিক্ষিত করেছে।